cyanic-selkie/wikianc huggingface dataset:
Πριγκιπάτο του Άρβανον
Ιστορία
Η Συνθήκη είχε άμεσες συνέπειες για το πριγκιπάτο επειδή είχε γύρω του εχθρικές δυνάμεις, στα τέλη της ζωής του Ντιμιτρί φαίνεται ότι είχαν ελαττωθεί. Μια επιγραφή με Λατινικούς χαρακτήρες βρέθηκε στην Καθολική εκκλησία κοντά στο σημερινό Ρεσέν στην Μυρντίτα, την έγραψαν μετά τον θάνατο του Ντιμιτρί Προγκόν. Η επιγραφή δείχνει ότι οι Προγκόν αποδέχτηκαν το Καθολικό δόγμα και σχεδίαζαν να οικονομήσουν μια νέα εκκλησία στην θέση της παλιάς εκκλησίας της Αγίας Μαρίας, η νέα εκκλησία θα ήταν αφιερωμένη στην Αγία Παρασκευή προστάτιδα του Άρβανου. Ο Ντιμιτρί Προγκόν είχε μερική ανεξαρτησία υπό την κηδεμονία της Ζέτας, δεν έκανε όμως επεμβάσεις στις εσωτερικές υποθέσεις του Άρβανου. Η επιγραφή ήταν πιθανότατα η τελευταία επιθυμία της Οικογένειας Προγκόν να αφιερωθεί η εκκλησία στον λαό τους. Με τον θάνατο του Ντιμιτρί την εξουσία ανέλαβε η σύζυγος του Κομνηνή (1216), παντρεύτηκε σε δεύτερο γάμο της τον Γρηγόρη Καμωνά που είχε παντρευτεί σε πρώτο γάμο την κόρη του αδελφού του Ντιμιτρί Γκιν, χρειαζόταν ωστόσο ο γάμος για να νομιμοποιήσει την εξουσία. Μετά τον γάμο ανέλαβε τον έλεγχο της Κρούγια και συμμάχησε με το Μεγάλο Πριγκιπάτο της Ράσκας. Η Κομνηνή και ο Καμωνάς απέκτησαν μια κόρη που παντρεύτηκε τον τοπικό ευγενή Γκολέμ. Ο Γκολέμ κυβέρνησε σαν ημιανεξάρτητος βασιλιάς υπό την κηδεμονία του δεσπότη της Ηπείρου Θεόδωρου Κομνηνού Δούκα και κατόπιν την περίοδο 1230 -1241 του βασιλιά της Βουλγαρίας Ιβάν Ασέν Β΄. Την περίοδο που επανασυστάθηκε η Βυζαντινή αυτοκρατορία 1252-1256 προσαρτήθηκε στην Αυτοκρατορία της Νίκαιας. Όταν συγκρούστηκαν ο Μιχαήλ Β΄ Κομνηνός Δούκας και ο Ιωάννης Γ´ Δούκας Βατάτζης ο Γκολέμ και ο Θεόδωρος Πετραλείφας υποστήριξαν αρχικά τον Μιχαήλ Β΄, στην συνέχεια αποστάτησαν στον Ιωάννη Βατάτζη (1252). Ο Θεόδωρος Β΄ Λάσκαρης διόρισε βασιλιά του Άρβανου τον Κωνσταντίνο Χαβάρων αλλά για πολύ λίγο επειδή σύντομα ξέσπασε ο Πόλεμος Ηπείρου-Νίκαιας (1257-59). Ο Γκόλεμ καταγράφεται για τελευταία φορά τον χειμώνα του 1256-1257 από τον Γεώργιο Ακροπολίτη, στην συνέχεια ο Ακροπολίτης τοποθέτησε μια Βυζαντινή αστική και στρατιωτική διοίκηση.
Πηγές
Κατηγορία:Ιστορικές περιοχές της Αλβανίας  Αρβανον
Σοφία της Βυρτεμβέργης
Η Σοφία (γερμ. Sophie, 17 Ιουνίου 1818 - 3 Ιουνίου 1877) από τον Οίκο της Βυρτεμβέργης ήταν Πριγκίπισσα της Βυρτεμβέργης και με τον γάμο της έγινε Βασίλισσα των Κάτω Χωρών.
Βιογραφία
Η Σοφία Φρειδερίκη Ματθίλδη ήταν η δεύτερη κόρη του Γουλιέλμου Α΄ της Βυρτεμβέργης και της Αικατερίνης Πάβλοβνας, κόρης του Παύλου της Ρωσίας.
Οικογένεια
Παντρεύτηκε το 1839 τον Γουλιέλμο Γ΄ των Κάτω Χωρών και είχε τέκνα:
Παραπομπές
Κατηγορία:Οίκος της Βυρτεμβέργης Κατηγορία:Βασίλισσες της Ολλανδίας Κατηγορία:Μεγάλες Δούκισσες του Λουξεμβούργου Κατηγορία:Πριγκίπισσες της Βυρτεμβέργης Κατηγορία:Πριγκίπισσες της Οράγγης Κατηγορία:Πριγκίπισσες της Ολλανδίας
Δράκουλας
Σε γενικότερα πλαίσια μπορεί να αναφέρεται στον φανταστικό χαρακτήρα Δράκουλας (φανταστικός χαρακτήρας) στον οποίο αναφέρεται το μυθιστόρημα Δράκουλας (βιβλίο) του Μπραμ Στόκερ, όπως έχει εξελιχθεί μέσα από επόμενα μυθιστορήματα και ταινίες που δημιούργησαν ένα εκτεταμένο μυθολογικό πλαίσιο.
Αεροζίνη 50
Η Αεροζίνη 50 (αγγλικά: Aerozine 50) είναι μείγμα που αποτελείται από ίσα μέρη υδραζίνης και ασύμμετρης δυμεθυλυδραζίνης (UDMH) που ανακαλύφθηκε προς το τέλος της δεκαετίας του '50 από τη Aerojet-General Corporation και χρησιμοποιείται ως καύσιμο πυραύλων.
Περιγραφή
Πρόκειται για στερεό, υπεργολικό, αποθηκεύσιμο καύσιμο πυραύλων υψηλής ενέργειας και προορίστηκε για τους πυραύλους τύπου Τιτάν ICBM. Η αεροζίνη συνεχίζει να βρίσκεται σε ευρεία χρήση ως καύσιμο πυραύλων, ιδίως με τετροξείδιο του διαζώτου ως οξειδωτικό, με το οποίο υπεργολεί (αναφλέγεται στην επαφή). Η αεροζίνη 50 είναι πιο σταθερή από τη σκέτη υδραζίνη, έχει όμως υψηλότερη πυκνότητα και υψηλότερο σημείο ζέσης από αυτήν.
Εφαρμογή
Ο τύπος των καυσίμων αυτών χρησιμοποιείται γενικά στους πυραύλους διαστημοπλοίων και στα συστήματα προώθησης διαστημικών σκαφών, επειδή, μετά την τροφοδοσία, το καύσιμο μπορεί να παραμείνει στα ντεπόζιτά τους επ' άπειρο, κάτι που δεν ισχύει για άλλα καύσιμα που χρησιμοποιούνταν την εποχή που αναπτύχθηκε η Αεραζίνη. Για το λόγο αυτό χρησιμοποιήθηκε και στους διηπειρωτικούς βαλλιστικούς πυραύλους Τιτάν που βρίσκονταν σε αποθήκευση σε σιλό, καθώς δεν χρειαζόταν πλέον ανεφοδιασμός σε ενδεχόμενο συναγερμό, και ο πύραυλος μπορούσε να εκτοξευτεί γρήγορα.
Χρησιμοποιούνταν σε όλους τους πυραύλους τύπου "Τιτάν" μέχρι την απόσυρσή τους, ενώ χρησιμοποιείται και σήμερα ως καύσιμο του ανώτερου τμήματος πυραύλων, όπως οι Δέλτα ΙΙ και Δέλτα ΙΙΙ (όχι όμως στον Δέλτα IV, που έχει ανώτερο τμήμα που χρησιμοποιεί κρυογονικό καύσιμο). Εκτός από τους πυραύλους τύπου Τιτάνων (ο Τιτάνας ΙΙ, ο Τιτάνας ΙΙΙ και ο Τιτάνας IV), χρησιμοποιήθηκε και στα δύο σκάφη του διαστημοπλοίου Απόλλωνα (τη σεληνάκατο και το υπηρεσιακό σκάφος της αποστολής), καθώς επίσης και σε μερικά διαστημικά σκάφη (όπως τα Βόγιατζερ 1 και Βόγιατζερ 2).
Κίνδυνοι
Η Αεροζίνη 50 είναι εκρηκτική, δηλητηριώδης, καυστική ουσία. Το συστατικό της UMDH καθώς και το μείγμα είναι καρκινογόνες ουσίες.
Εξωτερικοί σύνδεσμοι
Κατηγορία:Καύσιμα Κατηγορία:Διαστημική τεχνολογία
Οκρούγκ Ζλάτιμπορ
μικρογραφία|Η διοικητική περιοχή του Ζλάτιμπορ στον χάρτη της Σερβίας Η Οκρούγκ (Περιφέρεια) Ζλάτιμπορ (σερβικά: Златиборски округ) είναι Διοικητική διαίρεση της Δημοκρατίας της Σερβίας. Σύμφωνα με την απογραφή του 2011 η διοικητική περιοχή έχει πληθυσμό 286.549 άτομα κι έκταση 6.140 τετραγωνικά χλμ. (ή 2.370 τετραγωνικά μίλια), διοικητικό κέντρο της περιοχής είναι η πόλη Ούζιτσε. Βρίσκεται στα σύνορα της Σερβίας με το Μαυροβούνιο και τη Βοσνία Ερζεγοβίνη.
Δήμοι
Η διοικητική περιοχή περιλαμβάνει τους δήμους:
Αξιοθέατα
Το Ζλάτιμπορ έχει πολλούς δημοφιλείς τουριστικούς προορισμούς, το όρος Ζλάτιμπορ που αποτελεί φυσικό εθνικό πάρκο. Ο ποταμός Δρίνος και η λίμνη Πέρουσατς. Ιστορικό μνημείο είναι το μοναστήρι Ράτσα που χτίστηκε τον 13ο αιώνα και γνώρισε πολλές καταστροφές.
Παραπομπές
Κατηγορία:Διοικητική διαίρεση της Δημοκρατίας της Σερβίας
Παρπαριά Χίου
Η Παρπαριά είναι μικρό χωριό της βορειοδυτικής Χίου, σε οδική απόσταση 54 χιλιομέτρων από την πόλη της Χίου.
Λα Σω (Ντου)
Το Λα Σω (γαλλικά: La Chaux) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Παρπαριά Χίου
Πληροφορίες
Σήμερα υπάγεται στο ομώνυμο δημοτικό διαμέρισμα του Δήμου Χίου. Το μεσοσταθμικό υψόμετρο του χωριού είναι 340 μέτρα πάνω από την επιφάνεια της θάλασσας. Η Παρπαριά είναι το πέμπτο δυτικότερο χωριό του νησιού, κτισμένο στις δυτικές πλαγιές του βουνού Αμανή. Κοντινότερος οικισμός είναι το χωριό Τρύπες, 4 περίπου χιλιόμετρα προς τα βορειοδυτικά και χαμηλότερα. Σχετικά στενός δρόμος με άσφαλτο συνδέει απευθείας το χωριό με τη σημαντική Μονή Αγίας Μαρκέλλας Χίου, τόπο του μαρτυρίου της Αγίας, που αποτελεί προσκύνημα για όλο το νησί της Χίου κάθε καλοκαίρι.
Ονομασία
Η ονομασία του χωριού προέρχεται από τη Μπαρμπαριά, δηλαδή τη Βόρεια Αφρική, από όπου ξεκινούσαν οι πειρατές που έκαναν επιδρομές στη Χίο κατά τον Μεσαίωνα. Πράγματι, σε ακριτικό τραγούδι της Ρόδου αναφέρεται: «της Παρπαριάς τα μέρη» και εννοείται η Μπαρμπαριά. Εξάλλου, το δίτομο «Ορθογραφικόν και Εγκυκλοπαιδικόν Λεξικόν Ηλίου» αναφέρει τη δεκαετία του 1950 το χωριό ως «Μπαρμπαριά». Στο ανώνυμο «Ιουστινιάνειο Χειρόγραφο» το χωριό αναφέρεται ως Βαρβακόρσο, ενώ στον Ιερώνυμο τον Θείο (Χρον. Ευσεβείας) Perparea [από τον βασιλιά Πέρπανδρο].
Δημογραφικά
Η εξέλιξη του πληθυσμού της Παρπαριάς στις επίσημες απογραφές φαίνεται στον παρακάτω πίνακα.
Τοποθεσία
Ο ενοριακός ναός (η «χωριοεκκλησιά») της Παρπαριάς τιμάται στο όνομα του Αγίου Ιωάννη του Θεολόγου. Υπάρχουν επίσης παλαιοί ναοί του Αγίου Γεωργίου και της Αγίας Παρασκευής, ενώ εκτός του οικισμού (ξωκκλήσια) βρίσκονται ο Άγιος Νικόλαος στην τοποθεσία Τρουλί, ο Άγιος Θεοφύλακτος, η Παναγιά η Κοιλανή, ο Άγιος Ιωάννης της παραλίας (σωζώμενα ερείπια), η Αγία Ματρώνα, η Επακοή (= Αγία Υπακοή) και (επίσης στην παραλία της Ζανακούντας) ο Άγιος Ισίδωρος. Το χωριό υπάγεται εκκλησιαστικώς στην αρχιερατική εποπτεία Βολισσού της Ιεράς Μητροπόλεως Χίου, Ψαρών και Οινουσσών.
Προσωπικότητες
Στην Παρπαριά γεννήθηκε ο αγωνιστής του 1821 Αντώνιος Μπουρνιάς, γνωστός και ως Χατζηαντώνης.
Μάρτα Βιέιρα ντα Σίλβα
Η Μάρτα Βιέιρα ντα Σίλβα (Marta Vieira da Silva, 19 Φεβρουαρίου 1986), ή απλά Μάρτα, είναι Βραζιλιάνα ποδοσφαιρίστρια, η οποία αγωνίζεται ως επιθετικός. Έχει βραβευθεί 5 φορές με το βραβείο καλύτερης γυναίκας ποδοσφαιριστή της FIFA (2006, 2007, 2008, 2009 ως βραβείο Παίκτης της Χρονιάς και το 2010 ως Χρυσή Μπάλα), ενώ μια φορά (2005) έχει έρθει δεύτερη στη σχετική ψηφοφορία.
Τα πρώτα της βήματα στο χώρο του ποδοσφαίρου τα έκανε στη Βάσκο ντα Γκάμα, όταν σε ηλικία 14 ετών την ανακάλυψε η προπονήτρια Helena Pacheco. Οι πρώτες της όμως επαγγελματικές εμφανίσεις έγιναν με τη σουηδική Umeå IK, από την οποία αποκτήθηκε το 2004. Εκείνη τη χρονιά η ομάδα κατέκτησε το Κύπελλο UEFA, με τη Μάρτα να πετυχαίνει τρία γκολ στον τελικό. Οι εκπληκτικές εμφανίσεις της Μάρτα με την Umeå IK τα 4 χρόνια που έμεινε στη Σουηδία (111 γκολ σε 103 εμφανίσεις στο πρωτάθλημα, ενώ 4 φορές βγήκε πρώτη σκόρερ του πρωταθλήματος), κατακτώντας 4 πρωταθλήματα, την οδήγησαν στην Αμερικανική Λος Άντζελες Σολ τον Ιανουάριο του 2009. Τον Αύγουστο του 2009 δόθηκε δανεική για τρεις μήνες στην ομάδα της Σάντος, την οποία βοήθησε να κατακτήσει το Κύπελλο Βραζιλίας (Copa do Brasil) και το Κόπα Λιμπερταδόρες εκείνη τη χρονιά. Τον Ιανουάριο του 2010 επέστρεψε στις ΗΠΑ για την ομάδα της FC Gold Pride, με την οποία κατάφερε να τερματίσει στην πρώτη θέση της κανονικής περιόδου, ενώ η ίδια κέρδισε τον τίτλο της πολυτιμότερης παίκτριας του πρωταθλήματος και αυτόν της πρώτης σκόρερ του, για δεύτερη φορά.
Με την Εθνική ομάδα της Βραζιλίας έχει κατακτήσει δύο ασημένια Ολυμπιακά μετάλλια, το 2004 και το 2008. Επίσης έχει βραβευθεί με το βραβείο Χρυσής Μπάλας (MVP) της διοργάνωσης του Παγκόσμιου Πρωταθλήματος ποδοσφαίρου γυναικών κάτω των 21 ετών το 2004, ενώ στο Παγκόσμιο Κύπελλο ποδοσφαίρου γυναικών του 2007 κατέκτησε το βραβείο της καλύτερης παίκτριας της διοργάνωσης (Χρυσή Μπάλα) αλλά και αυτό της πρώτης σκόρερ (Χρυσό παπούτσι).
Εξωτερικοί σύνδεσμοι
Σιλβα ντα Βιειρα Μαρτα Β Σ Κατηγορία:Ποδοσφαιριστές στους Θερινούς Ολυμπιακούς Αγώνες 2004 Κατηγορία:Ποδοσφαιριστές στους Θερινούς Ολυμπιακούς Αγώνες 2016 Κατηγορία:Ποδοσφαιριστές στους Θερινούς Ολυμπιακούς Αγώνες 2012 Κατηγορία:Ποδοσφαιριστές στους Θερινούς Ολυμπιακούς Αγώνες 2008 Κατηγορία:Νικητές του Παίκτη της Χρονιάς της FIFA Κατηγορία:Ποδοσφαιριστές στους Θερινούς Ολυμπιακούς Αγώνες 2020 Κατηγορία:ΛΟΑΤ Χριστιανοί
Κώστας Πέτρου
Ο Κώστας Πέτρου είναι Ελληνοκύπριος πολιτικός και οδοντίατρος. Από το 2012 είναι δήμαρχος Δήμου Αγίου Δομετίου.
Βιογραφικά Στοιχεία
Είναι νυμφευμένος με την Χριστιάνα Π. Κλεάνθους και έχει ένα υιό και μία κόρη.
Πολιτική διαδρομή
Στις Δημοτικές εκλογές του 2006 διεκδίκησε το αξίωμα του Δημάρχου Αγίου Δομετίου αλλά δεν εκλέγηκε. Επαναδιεκδήκε στις Δημοτικές εκλογές του 2011 οπόταν και εξελέγη Δήμαρχος Αγίου Δομετίου. Επαναδιεκδίκησε και πέτυχε επανεκλογή στις Δημοτικές εκλογές του 2016, έχοντας τη στήριξη του ΔΗΣΥ, της Συμμαχίας Πολιτών και της Αλληλεγγύης.
Συγγραφικό έργο
Ο Κώστας Πέτρου έχει συγγράψει 3 βιβλία σχετικά με τον ιππόδρομο του Αγίου Δομετίου, ενώ έχει δημιουργήσει το μοναδικό αρχείο ιπποδρόμου στην Κύπρο.
Άλλες δραστηριότητες
Από το 2005 έως το 2009 διετέλεσε πρόεδρος του σωματείου ΕΝΑΔ Αγίου Δομετίου.
Πηγές
Κατηγορία:Δήμαρχοι Αγίου Δομετίου Κατηγορία:Κύπριοι οδοντίατροι
Στόκπορτ Κάουντι ΦΚ
thumb|130px|Λογότυπο έως το 2011
Ιστορία
Η ομάδα ιδρύθηκε το 1883 ως Χίτον Νόρρις Ρόβερς (Heaton Norris Rovers), με το όνομα να αλλάζει λίγο καιρό αργότερα σε Χίτον Νόρρις ΦΚ (Heaton Norris F.C.), και υιοθέτησε το τωρινό όνομα στις 24 Μαϊου 1890 στην δημιουργία της περιφέρειας του Στόκπορτ. Έγινε μέλος της Φούτμπολ Λιγκ το 1900, και συμμετείχε συνεχώς σ'αυτή από το 1905 έως και το 2011. Έχοντας περάσει το μεγαλύτερο μέρος της ιστορίας της στις χαμηλότερες κατηγορίες της Φούτμπολ Λιγκ, η δεκαετία του 1990 ήταν η πιο επιτυχημένη, με την ομάδα να συμμετέχει στην πρώτη κατηγορία της Φούτμπολ Λιγκ (Τσάμπιονσιπ) για πέντε σεζόν. Η ανισσοροπία εντός και εκτός αγωνιστικού χώρου, όμως, σύντομα οδήγησε την ομάδα πίσω στις χαμηλότερες κατηγορίες. Η ομάδα θα ξεκινήσει την σεζόν 2011-2012 στην Κόνφερενς έχοντας υποβιβαστεί από την Φούτμπολ Λιγκ 2 στο τέλος της σεζόν 2010-2011. Η πτώση της ήταν σύντομη, καθώς τα Χριστούγεννα του 2008 η Κάουντι βρισκόταν στην 5η θέση της Φούτμπολ Λιγκ 1.
Επιτυχίες
Φούτμπολ Λιγκ
Άλλες Διοργανώσεις
Διοργανώσεις Νέων
Εξωτερικοί σύνδεσμοι
Στόκπορτ Κάουντι Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1883
Κάμιλ Γκλικ
Ο Κάμιλ Γιάτσεκ Γκλικ (πολωνικά: Kamil Jacek Glik, επώνυμο στα γερμανικά: Glück) (γενν. 3 Φεβρουαρίου 1988) είναι Πολωνός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Μπενεβέντο Κάλτσιο και την Εθνική Πολωνίας.
Σω-λε-Πασαβάν
Το Σω-λε-Πασαβάν (γαλλικά: Chaux-lès-Passavant) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Κάμιλ Γκλικ
Πρώιμη ζωή
Ο παππούς του Κάμιλ Γκλικ, Ένκελ, ήταν Άνω Σιλεσιανός και Γερμανός πολίτης, ο οποίος πολέμησε στο Β΄ Παγκόσμιο Πόλεμο ως στρατιώτης της Βέρμαχτ. Μετά τον πόλεμο, έμεινε σε αυτό που έγινε τότε Πολωνία. Επομένως, ο Γκλικ κατέχει επίσης τη γερμανική υπηκοότητα εκτός από την πολωνική ιθαγένεια του. Στα γερμανικά έγγραφα του επώνυμό του είναι γραμμένο στην πρωτότυπη γερμανική έκδοση Glück αντί της πολωνοποιημένης έκδοσης Glik. Παρ΄ όλα αυτά, ο Γκλικ έχει πει επανειλημμένα ότι δεν αισθάνεται καμία σύνδεση με τη Γερμανία και θεωρεί τον εαυτό του 100% Πολωνό. Έχει μια κόρη με τη σύζυγό του Μάρτα, την οποία γνωρίζει από το δημοτικό σχολείο.
Το 2013, ο Ιταλός ράπερ Willie Peyote του αφιέρωσε ένα τραγούδι με τίτλο «Glik».
Πρώιμη σταδιοδρομία
Ο Γκλικ ξεκίνησε τη σταδιοδρομία του στις ακαδημίες νέων των MOSiR Γιαστσέμπιε Ζντρού και ΒΣΠ Βοντζίσουαφ Σλόνσκι, και στη συνέχεια εντάχθηκε με δανεισμό στην ΛΚΣ Σιλέσια Λουμπόμια. Το 2006, εντάχθηκε στην ισπανική ΟΝ Χοραδάδα, όπου ανακαλύφθηκε από τη Ρεάλ Μαδρίτης και εντάχθηκε στην Γ ομάδα του συλλόγου. Έπαιξε εκεί για δύο σεζόν, μέχρι το 2008.
Στις 6 Αυγούστου 2008, υπέγραψε ένα τετραετές συμβόλαιο με την πολωνική Πιάστ Γκλιβίτσε. Έκανε το ντεμπούτο του στις 30 Αυγούστου 2008, όταν αγωνίστηκε ως αλλαγή. Στη συνέχεια, έγινε μόνιμος βασικός παίκτης της ομάδας. Έπαιξε 26 παιχνίδια στην πρώτη του σεζόν με τον σύλλογο, και σκόραρε 2 γκολ σε 28 παιχνίδια τη σεζόν 2009-10.
Παλέρμο
Στο τέλος της σεζόν αναφέρθηκε ότι είχε ξεκινήσει συνομιλίες με την ιταλική Παλέρμο ΦΚ. στις 7 Ιουλίου 2010 υπέγραψε με την ομάδα από τη Σικελία, στην οποία υπέγραψε πενταετές συμβόλαιο. Η μεταγραφή ολοκληρώθηκε από τη Λέγκα Σέριε Α μετά από επτά ημέρες.
Έκανε το ντεμπούτο του με τους Rosaneri στον προκριματικό γύρο του UEFA Europa League 2010-2011 εναντίον της σλοβένικης Μάριμπορ (νίκη με 3-0), όπου ξεκίνησε βασικός. Ήταν επίσης το επίσημο ντεμπούτο του σε διεθνή διασυλλογική διοργάνωση. Μετά το ντεμπούτο του, σχεδόν ποτέ δεν συμπεριλήφθηκε στην πρώτη ομάδα, και μέχρι το χειμερινό διάλειμμα, έκανε μόνο τρεις ακόμη εμφανίσεις στη φάση των ομίλων του Europa League.
Μπάρι (δανεισμός)
Λίγες μέρες πριν από την επίσημη επανέναρξη της μεταγραφικής περιόδου, η Παλέρμο παραχώρησε μια εξαίρεση και του επέτρεψε να προπονηθεί - με ημερομηνία ανάκαμψης για τις 28 Δεκεμβρίου - με τη νέα του ομάδα, ΣΣΚ Μπάρι. Εντάχθηκε στην Μπάρι μέχρι το τέλος της σεζόν, με την υποστήριξη του προπονητή Τζαν Πιέρο Βεντούρα. Το συμβόλαιο κατατέθηκε στις 4 Ιανουαρίου 2011, και μετά την επανέναρξη του πρωταθλήματος, στις 6 Ιανουαρίου, ξεκίνησε ως βασικός στο ντέρμπι της Απουλίας, Λέτσε εναντίον Μπάρι (0-1), στο ντεμπούτο του στην ιταλική κορυφαία κατηγορία. Σους Galletti ήταν βασικός παίκτης, έπαιζε 16 παιχνίδια στο πρωτάθλημα και ένα στο Κύπελλο Ιταλίας. Στον 35ο γύρο, Μπάρι εναντίον Ρόμα (2-3), πήρε κόκκινη κάρτα και μια επακόλουθη τιμωρία τριών αγώνων που ολοκλήρωσε αποτελεσματικά τη σεζόν του. Επέστρεψε στην Παλέρμο, αλλά δεν κλήθηκε για το καλοκαιρινή προετοιμασία και στη συνέχεια τέθηκε στην μεταγραφική λίστα.
Τορίνο
δεξιά|μικρογραφία| Ο Γκλικ ως αρχηγός του Τορίνο το 2015 Στις 12 Ιουλίου 2011, αφού είχε ήδη ενταχθεί στην προετοιμασία του Τορίνο, εντάχθηκε στο Τορίνο σε μια συμφωνία συνιδιοκτησίας, στη Σέριε B, για 300.000 ευρώ.
Έκανε το ντεμπούτο του στις 13 Αυγούστου στη νίκη με 1-0 εναντίον της ΦΚ Λουμετζάνε ΒΤΖ, στο δεύτερο γύρο του Κυπέλλου Ιταλίας. Σημείωσε το πρώτο του γκολ στον 34ο γύρο, στον αγώνα εναντίον της Ρετζίνα Κάλτσιο, ο οποίος αργότερα διεκόπη λόγω κακών καιρικών συνθηκών (το τέλος του παιχνιδιού δεν άλλαξε το αποτέλεσμα). Στο τέλος της σεζόν, προήχθη στη Σέριε Α, έχοντας παίξει 23 παιχνίδια στο πρωτάθλημα (με 2 γκολ) και ένα στο Κύπελλο Ιταλίας.
Για τη σεζόν 2013-14, ο Γκλικ ορίστηκε αρχηγός της ομάδας μετά την αποχώρηση του Ρολάντο Μπιάνκι. Στις 9 Δεκεμβρίου 2013, σημείωσε το νικητήριο γκολ στη νίκη με 1-0 εναντίον της Λάτσιο, στο Τορίνο. Τελείωσε τη σεζόν με 34 εμφανίσεις πρωταθλήματος - που ολοκληρώθηκε με την πρόκριση του Τορίνο στο UEFA Europa League, αφού η Πάρμα απέτυχε να αποκτήσει άδεια UEFA - και δύο γκολ, συν μια εμφάνιση στο Κύπελλο Ιταλίας. Στις 25 Μαΐου 2014, ανανέωσε το συμβόλαιό του έως το 2017.
Στις 31 Ιουλίου 2014, έκανε το ντεμπούτο του με τους Granata σε διεθνή διοργάνωση, παίζοντας στο πρώτο αγώνα του τρίτου προκριματικού γύρου του UEFA Europa League, στην νίκη με 3-0 εναντίον της σουηδικής ΙΦ Μπρομαποϊκάρνα.
Μονακό
Στις 4 Ιουλίου 2016, ο Γκλικ πωλήθηκε στη Μονακό με κόστος 11 εκατομμυρίων ευρώ, συν 4 εκατομμύρια ευρώ σε μπόνους, υπογράφοντας τετραετές συμβόλαιο. Σε επίσημη δήλωση στον ιστότοπο του Τορίνο, ο σύλλογος δήλωσε: «Έχουν περάσει πέντε υπέροχα χρόνια, έντονα, γεμάτα συναισθήματα και αμοιβαία ικανοποίηση. Ο Πρόεδρος Κάιρο και ολόκληρη η Τορίνο ΦΚ χαιρετούν τον Γκλικ με μεγάλη στοργή και του ευχόμαστε το καλύτερο που μπορεί να προσφέρει η σταδιοδρομία του».
Στις 27 Σεπτεμβρίου 2016, ο Γκλικ ισοφάρισε τον αγώνα εναντίον της Μπάγερ Λεβερκούζεν, με δεξί βόλε έξω από την μεγάλη περιοχή τέσσερα λεπτά εντός των καθυστερήσεων για να ανταποδώσει το γκολ του Χαβιέρ Ερνάντες, επιτρέποντας στη Μονακό να πάρει την ισοπαλία με 1-1 στη φάση ομίλων του UEFA Champions League 2016-17, με το πρώτο και μοναδικό σουτ στο στόχο του στον αγώνα.
Ο Γκλικ έπαιξε σημαντικό ρόλο στην ομάδα της Μονακό που κέρδισε τον τίτλο της Λιγκ 1 2016-17, έχοντας 36 εμφανίσεις και 6 γκολ.
Μπενεβέντο
Στις 11 Αυγούστου 2020, ή πρόσφατα προβιβασμένη στη Σέριε Α, Μπενεβέντο Κάλτσιο, ανακοίνωσε την υπογραφή του Γκλικ από τη Μονακό με τριετές συμβόλαιο.
Εθνική ομάδα
μικρογραφία|200x200εσ| Ο Γκλικ με την Πολωνία το 2012 Ο Γκλικ έκανε 14 εμφανίσεις και σημείωσε τρία γκολ για την Εθνική Πολωνίας U21. Το 2010, έκανε το ντεμπούτο του για την Εθνική Πολωνίας ανδρών, αφού αρχικά κλήθηκε χωρίς να αγωνιστεί σε ένα παιχνίδι στις 18 Δεκεμβρίου 2009. Ο Γκλικ ήταν ο πρώτος παίκτης στα χρονικά της Πιάστ Γκλιβίτσε που κλήθηκε στην Εθνική Πολωνίας. Έκανε το ντεμπούτο του στις 20 Ιανουαρίου 2010 στο Κινγκς Καπ εναντίον της Ταϊλάνδης, σκοράροντας στο 43ο λεπτό, στη νίκη με 3-1.
Στις 17 Οκτωβρίου 2012, σημείωσε το γκολ της ισοφάρισης σε ένα προκριματικό αγώνα για το Παγκόσμιο Κύπελλο του 2014 εναντίον της Αγγλίας.
Έπαιξε σημαντικό ρόλο στα προκριματικά του Ευρωπαϊκού Πρωταθλήματος 2016 της Πολωνίας και στην τελική φάση της διοργάνωσης. Έκανε τις περισσότερες απομακρύνσεις από οποιονδήποτε άλλο παίκτη στη διοργάνωση, και σημείωσε 2 πέναλτι σε δύο διαδικασίες πέναλτι, ένα στη νίκη με 5-4 εναντίον της Ελβετίας και το δεύτερο στην ήττα με 5-3 από την τελική πρωταθλήτρια, Πορτογαλία. Στις 17 Μαΐου 2021, ονομάστηκε στην τελική αποστολή της Πολωνίας για το Ευρωπαϊκό Πρωτάθλημα του 2020.
Στυλ παιχνιδιού
Ο Γκλικ είναι ψηλός κεντρικός αμυντικός με σπουδαία φυσική κατάσταση, αλλά και καλή κινητικότητα. Η μεγαλύτερη δύναμή του είναι αναμφίβολα η εναέρια του ικανότητα, τόσο στο μαρκάρισμα όσο και στις στημένες φάσεις στην αντίπαλη περιοχή. Είναι επίσης γνωστός για την ηγεσία του στο γήπεδο.
Διακρίσεις
Μονακό
Εξωτερικοί σύνδεσμοι
Κατηγορία:Πολωνοί ποδοσφαιριστές Κατηγορία:Αμυντικοί ποδοσφαιριστές Κατηγορία:Πολωνοί γερμανικής καταγωγής Κατηγορία:Ποδοσφαιριστές Εθνικής Πολωνίας Κ19 Κατηγορία:Ποδοσφαιριστές Εθνικής Πολωνίας Κ21 Κατηγορία:Ποδοσφαιριστές Εθνικής Πολωνίας Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022 Κατηγορία:Ποδοσφαιριστές Ρεάλ Μαδρίτης Γ Κατηγορία:Ποδοσφαιριστές Τερθέρα Ντιβιζιόν Κατηγορία:Ξένοι ποδοσφαιριστές στην Ισπανία Κατηγορία:Πολωνοί ποδοσφαιριστές στο εξωτερικό Κατηγορία:Ποδοσφαιριστές Πιαστ Γκλιβίτσε Κατηγορία:Ποδοσφαιριστές Εκστρακλάσα Κατηγορία:Ποδοσφαιριστές ΟΣΣ Παλέρμο Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές ΑΣ Μπάρι Κατηγορία:Ποδοσφαιριστές Σέριε Β Κατηγορία:Ποδοσφαιριστές Τορίνο ΦΚ Κατηγορία:Ποδοσφαιριστές Σέριε Α Κατηγορία:Ποδοσφαιριστές ΑΣ Μονακό Κατηγορία:Ποδοσφαιριστές Λιγκ 1 Κατηγορία:Ξένοι ποδοσφαιριστές στη Γαλλία Κατηγορία:Ποδοσφαιριστές Μπενεβέντο Κάλτσιο
ΜΚ Χέκεν
Η ΜΚ Χέκεν (σουηδικά: BK Häcken) είναι μια σουηδική ποδοσφαιρική ομάδα από το Γκέτεμποργκ. Χρώματα της ομάδας είναι το κίτρινο και το μαύρο. Ιδρύθηκε στις 2 Αυγούστου 1940. Έχει αγωνιστεί 16 φορές στο Πρωτάθλημα ποδοσφαίρου Σουηδίας, με πρώτη το 1983.
Εξωτερικοί σύνδεσμοι
Κατηγορία:Ποδοσφαιρικές ομάδες Σουηδίας Κατηγορία:Ιδρύσεις ποδοσφαιρικών ομάδων το 1940
Viral βίντεο
Ως βάιραλ βίντεο (αγγλικά: viral video]) χαρακτηρίζεται ένα βίντεο το οποίο γίνεται δημοφιλές (κυρίως) μέσω διαδικτυακής διαμοίρασης (internet sharing) συνήθως μέσω ιστοσελίδων φιλοξενίας βίντεο, μέσων κοινωνικής δικτύωσης και μηνυμάτων ηλεκτρονικού ταχυδρομείου (email). Τα βίντεο χαρακτηρίζονται κυρίως από χιουμοριστικό περιεχόμενο.
Προέλευση του όρου
Ένα ιδιαίτερα γνωστό πρώιμο παράδειγμα ήταν το All your base are belong to us που έγινε δημοφιλές το 2000, κυρίως μέσω μιας κινούμενης εικόνας GIF που δημιουργήθηκε με αφορμή λάθη μεταφράσεως στην αγγλική έκδοση ενός ιαπωνικού βιντεοπαιχνιδιού. Πρόσφατο παράδειγμα είναι Η Ανθρωποκτονία του Αφροαμερικανού Τζορτζ Φλόιντ από αστυνομικό.
Κατηγορία:Διαδικτυακά μιμίδια
Λεπτόνιο
μικρογραφία|500x500εσ|Σύνοψη των σωματιδίων και των δυνάμεων της [[Σωματιδιακή φυσική|σωματιδιακής φυσικής]] Τα λεπτόνια είναι θεμελιώδη (μη σύνθετα) σωματίδια ημιακέραιου σπιν (αυτοστροφορμή 1⁄2), τα οποία δεν μετέχουν σε ισχυρές αλληλεπιδράσεις. Υπάρχουν δυο κύριες κατηγορίες λεπτονίων: τα φορτισμένα (ηλεκτρονιόμορφα λεπτόνια), και τα ουδέτερα λεπτόνια πιο γνωστά ως νετρίνο. Σε κάθε λεπτόνιο ύλης αντιστοιχεί ένα λεπτόνιο αντιύλης. Ένα βασικό σωματιδιακό ταξινομικό κριτήριο, αποτελεί η συμμετοχή ή μη στα διάφορα είδη αλληλεπιδράσεων. Έτσι, τα διάφορα σωματίδια χωρίζονται στα αδρόνια τα οποία μετέχουν σε ισχυρές αλληλεπιδράσεις και στα λεπτόνια, τα οποία δεν μετέχουν σε ισχυρές αλληλεπιδράσεις.
Ιστορική αναδρομή
Ιστορικά, η εισαγωγή του πρώτου λεπτονίου (του ηλεκτρονίου) στη θεωρητική περιγραφή των ατόμων, έγινε στο μοντέλο του Rutherford. Το 1933, ανακαλύφθηκε από τον (Anderson) ένα νέο σωματίδιο, το ποζιτρόνιο, ενώ την ίδια χρονιά εισάγεται το νετρίνο και το αντισωματίδιο του, με καθαρά θεωρητικά επιχειρήματα. Η πειραματική επαλήθευση του νετρίνου έγινε το 1953. Το 1936 ανακαλύπτεται πειραματικά το μιόνιο, αν και μόνο μετά το 1947 οι φυσικοί αντιλήφθηκαν ότι πρόκειται για ένα νέο είδος λεπτονίου, το οποίο διαθέτει και αυτό το αντισωματίδιό του. Η διάκριση μεταξύ των νετρίνων του ηλεκτρονίου και των νετρίνων του μιονίου διαπιστώθηκε σε πειράματα τα έτη 1962 και 1963. Τέλος, το 1976 ανακαλύφθηκε πειραματικά το σωμάτιο ταυ, αρκετά βαρύτερο σε σχέση με τα υπόλοιπα λεπτόνια. Υπάρχουν αρκετές ενδείξεις για την ύπαρξη του αντίστοιχου νετρίνου και του σωματιδίου του, τα οποία δεν έχουν όμως παρατηρηθεί πειραματικά. Η ονομασία προέρχεται από την ελληνική λέξη λεπτός, που σημαίνει ελαφρύς, σε αντιδιαστολή με τη λέξη αδρός που σημαίνει βαρύς, και χρησιμοποιήθηκε για τα βαρυόνια και τα μεσόνια. Η ονομασία αυτή δόθηκε καθώς το πρώτο λεπτόνιο που βρέθηκε, το ηλεκτρόνιο, ήταν πολύ ελαφρύτερο του πρωτονίου, και είναι ατυχής, καθώς έχουν ανακαλυφθεί αρκετά μεσόνια ή βαρυόνια, που είναι ελαφρύτερα των λεπτονίων.
Ιδιότητες των λεπτονίων
Και τα έξι λεπτόνια θεωρούνται σήμερα στοιχειώδη σωματίδια και συγκροτούν μια κατηγορία, που μαζί με εκείνη των κουάρκ αποτελούν τους δομικούς λίθους της ύλης. Έχουν όλα σπιν 1/2 (είναι δηλαδή φερμιόνια και δε μετέχουν σε ισχυρές αλληλεπιδράσεις). Τα λεπτόνια μπορούν να κατηγοριοποιηθούν σε διπλέτες, όπου το ένα σωματίδιο έχει μάζα και ηλεκτρικό φορτίο (όπως το ηλεκτρόνιο και το μιόνιο) και το δεύτερο είναι σχεδόν άμαζο και ηλεκτρικά ουδέτερο (όπως τα διάφορα νετρίνα). Μπορούμε λοιπόν να σχηματίσουμε τις παρακάτω διπλέτες:
και τις αντίστοιχες για τα αντισωματίδιά τους. Τα λεπτόνια διαθέτουν έναν χαρακτηριστικό αριθμό, ο οποίος ονομάζεται λεπτονικός αριθμός, και ο οποίος διατηρείται στις διάφορες αντιδράσεις. Υπάρχουν τρεις λεπτονικοί αριθμοί: ο ηλεκτρονικός, ο μιονικός και ο ταυ, τους οποίους διαθέτουν τα αντίστοιχα σωματίδια και τα νετρίνα τους.
Πίνακας των λεπτονίων
Είναι γνωστό ότι οι μάζες των νετρίνων είναι μη-μηδενικές, εξ' αιτίας των ταλαντώσεων των νετρίνων, αλλά παραμένουν πολύ μικρές για να μετρηθούν, μέχρι τις αρχές του 2007.
Εξωτερικοί σύνδεσμοι
Κατηγορία:Σωματιδιακή φυσική Κατηγορία:Λεπτόνια
Κύπελλο Ελλάδος υδατοσφαίρισης ανδρών 2006
Τη σεζόν 2005-2006 η τελική φάση του Κυπέλλου Ελλάδος υδατοσφαίρισης ανδρών διεξήχθη στην Άρτα στις 1 και 2 Απριλίου 2006. Η διοργάνωση σημαδεύτηκε από την αποχή των βασικών παικτών, έπειτα από απεργία που κήρυξε ο Σύνδεσμος Ελλήνων Αθλητών Υδατοσφαίρισης διαμαρτυρόμενος για μια νέα διάταξη περί μεταγραφών. Κυπελλούχος αναδείχθηκε εύκολα ο Ολυμπιακός, του οποίου οι βασικοί υδατοσφαιριστές μετείχαν κανονικά στους αγώνες σε αντίθεση με τις υπόλοιπες ομάδες του φάιναλ φορ. Εκτός των άλλων αυτή ήταν και η πρώτη από τις πέντε συμμετοχές του Πανιωνίου σε τελικό.
Αποτελέσματα
ΟΛΥΜΠΙΑΚΟΣ (Βαγγέλης Πάτερος): Δεληγιάννης, Πλατανίτης, Σαλπαδήμας, Κόχειλας Νικ., Χατζηθεοδώρου 5, Δελακάς Βαγγ. 3, Ντόσκας 2, Ψύχος 2, Κόχειλας Γ., Νίκιτς 1, Κατσουλάκης 2, Σχίζας 1, Φλώρος Χρ.
ΠΑΝΙΩΝΙΟΣ (Αλέκος Βάσος): Φλέγκας, Ξυλάς, Δημαλάς, Κακούνης, Κουτσιαλής 1, Τζαμαντάκης, Δραγώνας, Λάππας, Μουρίκης Κ. 3, Μπεριστιάνος 1, Πέτροβιτς, Καπότσης, Κέννεντυ
Παραπομπές
2006 Κατηγορία:Υδατοσφαίριση το 2006
Διονύσης Ηλιάδης
Ο Διονύσης Ηλιάδης (22 Ιανουαρίου 1983) είναι Έλληνας πρωταθλητής του τζούντο, με διεθνείς διακρίσεις. Κατάγεται από την περίφημη οικογένεια Ηλιάδη, που έχουν δώσει σημαντικούς αθλητές του τζούντο, με ολυμπιακές και διεθνείς διακρίσεις.
Καριέρα
Γεννήθηκε στις 22 Ιανουαρίου του 1983 στη Γεωργία και η πρώτη του μεγάλη διάκριση ήταν το 2001 στη Βουδαπέστη. Τη χρονιά εκείνη κατέκτησε και το αργυρό μετάλλιο στο Ευρωπαϊκό Πρωτάθλημα για αθλητές ηλικίας κάτω των 20 ετών. Δύο χρόνια μετά, το 2003 ο Ηλιάδης πήρε και χάλκινο μετάλλιο στο Ευρωπαϊκό Πρωτάθλημα για αθλητές ηλικίας κάτω των 23 ετών, στην Αρμενία. Στην αντίστοιχη διοργάνωση του 2005 στο Κίεβο ο Διονύσης Ηλιάδης ήταν 5ος, όπως και στο Ευρωπαϊκό των εφήβων στην Ολλανδία, το έτος 2002.
Το 2007 διακρίθηκε και στο Παγκόσμιο Κύπελλο στο Μπέρμιγχαμ, όπου ήταν τρίτος στην κατηγορία των 100 κιλών, στις 22 Σεπτεμβρίου 2007.
Στο 2ο Τουρνουά Ακρόπολις, που διεξήχθη στο Λουτράκι, ο Ηλιάδης κατέκτησε το χρυσό μετάλλιο στα -100 κιλά.
Στα τέλη Ιουνίου του 2008 στο διεθνές τουρνουά της Κωνσταντινούπολης, ο Ηλιάδης κατέλαβε την 5η θέση στα -100 κιλά.
Το Μάιο του 2009 κατέλαβε την 5η θέση στην κατηγορία των -100 κιλών στο Γκραν Σλαμ που έγινε στη Μόσχα.
Παραπομπές
Ηλιαδης Διονυσης Ηλιαδης Διονυσης
Falling Into Infinity
Το Falling Into Infinity είναι το τέταρτο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 23 Σεπτεμβρίου 1997 μέσω της δισκογραφικής εταιρίας "East West".
Ιστορία του δίσκου
Μετά την κυκλοφορία του "A Change Of Seasons", οι Dream Theater κυκλοφόρησαν ένα χριστουγεννιάτικο CD αποκλειστικά μέσω του fan club τους, αποτελούμενο από σπάνιες ζωντανές ηχογραφήσεις από την πρώτη περίοδο ύπαρξης του συγκροτήματος. Η χριστουγεννιάτικη κυκλοφορία συνεχίστηκε για κάθε χρόνο μέχρι το 2005.
left|thumb|190px|Αυτός ήταν ο μοναδικός στούντιο δίσκος των Dream Theater με τον [[Ντέρεκ Σέρινιαν στα πλήκτρα]] Παράλληλα, υπήρξαν μεγάλες αλλαγές στη σύσταση της δισκογραφικής τους εταιρείας και η κύρια επαφή που είχαν οι Dream Theater χάθηκε. Ως αποτέλεσμα, τα νέα στελέχη της εταιρείας δεν γνώριζαν τη σχέση του συγκροτήματος με το προσωπικό της "EastWest" και τους πίεσαν να δημιουργήσουν μουσική που θα ήταν πιο προσιτή στο ευρύ κοινό. Το συγκρότημα μπήκε στο στούντιο το καλοκαίρι του 1997, με την εταιρεία να τους επιβάλει την προσθήκη του συνθέτη και παραγωγή Ντέσμοντ Τσάιλντ, οοποίος τους ανάγκασε να ηχογραφήσουν λιγότερο πολύπλοκες και πιο εμπορικές συνθέσεις.
Το συγκρότημα συνέθεσε και ηχογράφησε υλικό για δύο CD, συμπεριλαμβανομένης και μίας εικοσάλεπτης συνέχειας του "Metropolis–Part I: The Miracle and the Sleeper" από τον δίσκο "Images And Words". Παρ' όλα αυτά, η εταιρεία δεν επέτρεψε την κυκλοφορία διπλού δίσκου, θεωρώντας ότι δεν θα αποτελούσε σωστή εμπορική κίνηση, κάτι με το οποίο συμφώνησε ο τραγουδιστής Τζέιμς ΛαΜπρι. Τα ακυκλοφόρητα κομμάτια από αυτές τις ηχογραφήσεις, εκδόθηκαν στο CD "The Falling into Infinity Demos" από την "Ytsejam Records".
Η περιοδεία για την προώθηση του άλμπουμ ονομάστηκε "Touring into Infinity" και κατά το ευρωπαϊκό κομμάτι της ηχογραφήθηκε το άλμπουμ "Once In A LIVEtime".
Λίστα Τραγουδιών
2. You Not Me (Petrucci, LaBrie, Sherinian, Myung, Portnoy) - 4:58
3. Peruvian Skies (Petrucci, LaBrie, Sherinian, Myung, Portnoy) - 6:43
4. Hollow Years (Petrucci, LaBrie, Sherinian, Myung, Portnoy) - 5:53
5. Burning My Soul (Petrucci, LaBrie, Sherinian, Myung, Portnoy) - 5:29
6. Hell's Kitchen (Petrucci, LaBrie, Sherinian, Myung, Portnoy) - 4:16
8. Take Away My Pain (Petrucci, LaBrie, Sherinian, Myung, Portnoy) - 6:03
9. Just Let Me Breathe (Petrucci, LaBrie, Sherinian, Myung, Portnoy) - 5:28
10. Anna Lee (Petrucci, LaBrie, Sherinian, Myung, Portnoy) - 5:51
11. Trial of Tears (Petrucci, LaBrie, Sherinian, Myung, Portnoy) - 13:06
Θέσεις τσαρτ
Falling Into Infinity (άλμπουμ)
Επίσημη κυκλοφορία: 23 Σεπτεμβρίου 1997
Πηγές
Κατηγορία:Δισκογραφία των Dream Theater Κατηγορία:Άλμπουμ του 1997
Αλέξιος Α΄ Μέγας Κομνηνός
Ο Αλέξιος Α΄ Μέγας Κομνηνός (1182 - 1 Φεβρουαρίου 1222) υπήρξε ο ιδρυτής της Αυτοκρατορίας της Τραπεζούντας από το 1204 ως το 1222. Ήταν ο μεγαλύτερος γιος του βυζαντινού αξιωματούχου Μανουήλ Κομνηνού και της Ρουσουδάν των Βαγρατιδών, κόρης του βασιλιά της Γεωργίας Γεωργίου Γ΄. Ήταν εγγονός του Βυζαντινού Αυτοκράτορα Ανδρόνικου Α΄ Κομνηνού, ο οποίος μετά από στάση, καθαιρέθηκε και εκτελέστηκε το 1185. Ο Μανουήλ τυφλώθηκε κατά τη διάρκεια της στάσης και πιθανόν να πέθανε, πάντως το σίγουρο είναι ότι δεν μνημονεύεται σε καμία ιστορική πηγή στο εξής. Ο αδελφός του Δαυίδ χρημάτισε διοικητής Θεσσαλονίκης όμως εγκατέλειψε τους κατοίκους κατά την πολιορκία των Νορμανδών και οι Νορμανδοί άλωσαν την πόλη και κατέσφαξαν χιλιάδες Θεσσαλονικείς (1185).
Η δημιουργία της Αυτοκρατορίας της Τραπεζούντας
Ο νέος άρχοντας ήταν τότε μόλις είκοσι δύο ετών. Οι Κομνηνοί ήταν ιδιαίτερα δημοφιλείς στην περιοχή του Εύξεινου Πόντου, όπου κατάγονταν κιόλας από εκεί (συγκεκριμένα από την Παφλαγονία). Το 1182 ο παππούς του Ανδρόνικος Α΄ είχε το προσωπικό του κάστρο στο Οιναίον, μεταξύ Τραπεζούντας και Σινώπης. Και οι τρεις αυτές πόλεις, υπάχθηκαν εξαρχής στο νεοσύστατο κράτος του Αλεξίου. Εν τω μεταξύ ο αδελφός του Δαυίδ, με τη βοήθεια Γεωργιανών και εντόπιων μισθοφόρων, κατέκτησε όλες τις περιοχές στα νότια παράλια του Εύξεινου Πόντου, προελαύνοντας δυτικά προς την Παφλαγονία και την Κασταμονή, την ιδιαίτερη γενέτειρα των Κομνηνών. Ο Δαυίδ κατέλαβε και την Ηράκλεια του Πόντου, πλησιάζοντας την ίδια την Κωνσταντινούπολη.
Ο Αλέξιος έλαβε τον τίτλο του «Αυτοκράτορα των Ρωμαίων» και πιθανόν και του «Μεγάλου Κομνηνού», του ιδρυτή της δυναστείας των Μεγάλων Κομνηνών. Η δυναστεία αυτή επιβίωσε για 257 έτη, η μακροβιότερη (όπως έγραψε ο Βησσαρίων) της βυζαντινής ιστορίας. Η Αυτοκρατορία αυτή εκτεινόταν δυτικά, από την Ηράκλεια, ως ανατολικά τη Σωτηριούπολη και τη Γεωργία. Επίσης κατείχε και τμήμα της Κριμαϊκής χερσονήσου (Περατείας). Η απώλεια της Σινώπης το 1214, απομόνωσε την Αυτοκρατορία της Τραπεζούντας από αυτήν της Νίκαιας. Η εξωτερική πολιτική της Τραπεζούντας σε γενικές γραμμές επικεντρώνονταν στις σχέσεις με τη γειτονική Γεωργία, το Σουλτανάτο του Ικονίου, τις ιταλικές ναυτικές δυνάμεις (ιδιαίτερα τη Γένοβα) και τα εμιράτα του Ερζερούμ και Ερζιτζάν.
Σε γενικές γραμμές διατηρήθηκε αφενός η στενή συμμαχία με τη Γεωργία και αφετέρου οι αδιάκοπες πολεμικές συγκρούσεις με τους Σελτζούκους Τούρκους.
Πόλεμοι με τη Νίκαια και τους Σελτζούκους
Ο Θεόδωρος Α΄ Λάσκαρης της Νίκαιας έγινε από το 1204 ο αδιαφιλονίκητος κυρίαρχος της δυτικής Μικράς Ασίας και στέφθηκε επίσημα Αυτοκράτορας το 1208. Οι Λατίνοι στην Κωνσταντινούπολη ήταν απασχολημένοι με τους Βουλγάρους στα Ευρωπαϊκά εδάφη. Μόνο ο Λάσκαρης και οι Σελτζούκοι, είχαν κάποια εκτεταμένη εξουσία στα Μικρασιατικά εδάφη.
Όταν το 1214 ο νέος Σελτζούκος Σουλτάνος Κάυ Καούς Α΄ κατέλαβε τη Σινώπη, ο Δαυίδ σκοτώθηκε στις συγκρούσεις και ο Αλέξιος αναγκάστηκε να γίνει φόρου υποτελής. Η απώλεια της Σινώπης μετατόπισε το δυτικό σύνορο της Αυτοκρατορίας της Τραπεζούντας από την Ηράκλεια στους ποταμούς Ίριδα και Θερμόδοντα, μόλις 250 χιλιόμετρα από την πόλη της Τραπεζούντας.
Γενεαλογία Μεγάλων Κομνηνών
Αλεξιος Κατηγορία:Βυζαντινοί του 12ου αιώνα Κατηγορία:Βυζαντινοί του 13ου αιώνα
Δημήτρης Κυριαζίδης
Ο Δημήτρης Κυριαζίδης είναι Έλληνας πολιτικός και βουλευτής της Βουλής των Ελλήνων μέχρι το 2019. Κατάγεται από την Νέα Πέτρα Σερρών. Στις εκλογές του Μάϊου 2023 επανεξελέγη βουλευτής με τη Νέα Δημοκρατία.
Βιογραφία
Στις εκλογές του Μαΐου 2012 και του Ιουνίου 2012, καθώς και του Ιανουαρίου και Σεπτεμβρίου 2015, ο Κυριαζίδης εξελέγη μέλος του Ελληνικού Κοινοβουλίου με το ψηφοδέλτιο της Νέας Δημοκρατίας στην εκλογική περιφέρεια της Δράμας. Στις Εκλογές του 2019 δεν επανεξελέγη.
Εξωτερικοί σύνδεσμοι
Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Δράμας
Τερέβινθος (φυτό)
Η τερέβινθος ή τσικουδιά ή κοκκορεβυθιά ή τσιτσιραβλιά ή τζιτζιραφιά ή τρεμιθκιά, στην Κύπρο, ή κοκορέτσα ή αγριοφυστικιά ή γραμυθιά ή αγράμυθας(Pistacia terebinthus) είναι ένα δένδρο πολύ γνώριμο στην περιοχή της Μεσογείου, για τους νόστιμους και πικάντικους καρπούς του. Συγγενεύει με τη φιστικιά (Pistacia vera) και το σχίνο (Pistacia lentiscus), από του οποίου τη Χιώτικη ποικιλία εξάγεται η μαστίχα.
Ταξινόμηση
Η τσικουδιά ανήκει στο γένος των Πιστακίων, της οικογένειας των Ανακαρδιοειδών της τάξης των Σαπινδωδών. Άλλα είδη της οικογένειας είναι το Πιστάκιο του Άτλαντα στο Λίβανο και το Πιστάκιο της Κίνας, ένα δένδρο λιγότερο φουντωτό. Η καταγωγή της είναι μεσογειακή και τη βρίσκουμε από την Ισπανία μέχρι το Λίβανο.
Χρήσεις
Κύριος σκοπός της καλλιέργειάς της δεν είναι τα νόστιμα και μυρωδάτα τσίκουδα αλλά η κρεμεντίνα. Αυτή είναι ρητίνη όμοια με το ρετσίνι του πεύκου, από την οποία, μετά από ειδική επεξεργασία (βρασμός), παράγεται η τερεβινθίνη, το γνωστό νέφτι (Chian or Scio turpentine). Ακόμη χρησιμοποιείται σε βερνίκια και είναι βασικό συστατικό σε λαδομπογιές. Η διαφορά στην κρεμεντίνα είναι ότι περιέχει μεγάλες ποσότητες ταννίνης. Έτσι παράγεται ένα λάδι που χρησιμοποιείται για να σκουραίνει και να γυαλίζει δέρματα όπως και από το βελανίδι ή την πέτικα. Το μαστιχαδιενολικό οξύ που παράγεται από την κρεμεντίνα, χρησιμοποιείται ως αντιφλεγμονώδες, όπως απέδειξε ομάδα καθηγητών στο τμήμα φαρμακολογίας του Πανεπιστημίου της Βαλένθια στην Ισπανία με πειράματα σε ποντίκια το 2002, αλλά και για πολλές άλλες φαρμακευτικές χρήσεις, όπως τα αντηλιακά έλαια.
Το δένδρο
Η τερέβινθος είναι δένδρο που φτάνει μέχρι και τα 10 μέτρα. Με κατάλληλο κλάδεμα μπορεί να παραμείνει σε χαμηλό ύψος προκειμένου να είναι ευκολότερη η συγκομιδή των καρπών της. Πρέπει να φτάσει στην ηλικία των 7 έως 10 ετών για να κάνει καρπό και ξεχωρίζει σε αρσενικό και θηλυκό. Ένα αρσενικό δένδρο φτάνει για να επικονιάσει από 8 έως 12 θηλυκά στην ίδια περιοχή. Καρπούς κάνουν μόνο τα θηλυκά που ανθίζουν μεταξύ Μαρτίου και Απριλίου κάθε χρόνο.
Οι καρποί
200px|thumb|Πιστακία η Τερέβινθος
Η τεχνική της συγκομιδής των τσίκουδων για παραγωγή λαδιού γίνεται στα τέλη του καλοκαιριού μόλις ωριμάσει ο καρπός, με το στρώσιμο υφασμάτων –τσόλες - κάτω από το δένδρο όπου πέφτει ο καρπός, καθώς κάποιος ραβδίζει τα ψηλότερα σημεία του δένδρου σε ψιλή ανεμόσκαλα. Τα τσίκουδα στη συνέχεια τρίβονται για να πέσουν από τα τσαμπιά και τοποθετούνται σε σκάφες με νερό για να ξεχωρίσουν τα κούφια που επιπλέουν, από τα γεμάτα. Στεγνά πλέον μεταφέρονται στο ελαιοτριβείο για να μετατραπούν σε λάδι. Αφού κοπανιστούν, αλέθονται και μπαίνουν στο στειράκι, όπου με πίεση βγαίνει όλος ο χυμός τους που συγκεντρώνεται σε δεξαμενή. Το λάδι που επιπλέει, μαζεύεται με μια κομμένη κολοκύθα που χρησιμοποιείται σαν κουτάλα και τοποθετείται σε μπουκάλια ή νταμιτζάνες για οικιακή χρήση. Το λάδι που προκύπτει από τους καρπούς περιέχει ένα δυνατό συνδυασμό πρωτεϊνών και τανίνης και είναι νόστιμο, παχύ και μυρωδάτο, κατάλληλο για την ζαχαροπλαστική αλλά και ως καρύκευμα φαγητών.
Τα φύλλα
Τα φύλλα της τερεβίνθου είναι εδώδιμα και γίνονται τουρσί με την ονομασία τσιτσίραβλα ή τζιτζίραφα. Συλλέγονται από τέλη Μαρτίου μέχρι τέλη Απριλίου όταν είναι ακόμα μικρά τρυφερά βλαστάρια προτού ανοίξουν πλήρως. Κυρίως καταναλώνονται στην περιοχή της Μαγνησίας (Βόλο, Πήλιο και Βόρειες Σποράδες) και θεωρούνται εξαιρετικός μεζές για το τσίπουρο.
Ιστορικές αναφορές
Η τερέβινθος είναι γνωστή από αρχαιοτάτων χρόνων, καθώς αναφέρεται σαφώς στην Αινειάδα του Βιργιλίου (βιβλίο 10, γραμμή 136, όπου ο Ασκάνιος, γιος του Αινεία παρομοιάστηκε στη μάχη ως η Ορίσια Τερεβίνθους), αλλά ακόμα και σε κείμενα το Προφήτη Ησαΐα (κεφ.1 εδάφ. 29) όπου ένα δένδρο των Εβραίων μεταφράζεται ως Πιστάκιο. Η ίδια είναι γνωστή από την περίοδο της κλασσικής Ελλάδας για την αρωματική και Ιατρική χρήση των προϊόντων της.
Γρανάτης αργιλίου-υττρίου
Ο Γρανάτης Αργιλίου-Υττρίου (ΓΑΥ, αγγλικά Yttrium Aluminium Garnet, YAG) είναι συνθετικό κρυσταλλικό υλικό τύπου γρανάτη, με εμπειρικό τύπο επαναλαμβανόμενου συγκροτήματος Y3Al3O12. Είναι, ακόμη, μια από τις τρεις φάσεις συνθέτου αργιλίου-υττρίου. Οι άλλες δύο (2) είναι το μονοκλινές αργιλίου-υττρίου (YAM, Y4Al2O9) και ο περοβσκίτης αργιλίου-υττρίου (YAP, YAlO3).
Ο γρανάτης αργιλίου-υττρίου, όπως ο γρανάτης και το ζαφείρι, δεν έχει χρήσεις ως μέσο λέιζερ, όταν είναι χημικά καθαρό. Ωστόσο, αφού χημειοδιεγερθεί με το κατάλληλο ιόν, ο γρανάτης αργιλίου-υττρίου χρησιμοποιείται συχνά ως υλικό υποδοχής για διάφορα λέιζερ στερεάς κατάστασης. Χημικά στοιχεία σπανίων γαιών, όπως το νεοδύμιο και το έρβιο μπορούν να χημειοδιεγείρουν το γρανάτη αργιλίου-υττρίου ως ενεργά ιόντα λέιζερ, δίνοντας (αντιστοίχως) τα λέιζερ Nd: ΓΑΥ και Er: ΓΑΥ. Ο χημειοδιέγεργμένος με δημήτριο γρανάτης αργιλίου-υττρίου (Ce: ΓΑΥ) χρησιμοποιείται ως φωσφοριστής στην κάθοδο ακτινοβόλων σωλήνων και ως δίοδος εκπομπής λευκού φωτός. Χρησιμοποιείται, ακόμη, ως σπινθηριστής.
Κοσμηματοποιία
Ο γρανάτης αργιλίου-υττρίου για μια χρονική περίοδο χρησιμοποιήθηκε από την κοσμηματοποιία ως (συνθετικός) πολύτιμος λίθος. Παράγονταν έγχρωμες ποικιλίες χημειοδιεγείροντας το γρανάτης αργιλίου-υττρίου με διάφορα χημικά στοιχεία που συμπεριλάμβαναν τα ακόλουθα: πράσινο (χρώμιο), μπλε (κοβάλτιο), κόκκινο (μαγγάνιο), κίτρινο (τιτάνιο), πορφυρό (νεοδύμιο), ροζ και πορτοκαλί. Ως πολύεδρα πετράδια οι έγχρωμοι γρανάτες αργιλίου-υττρίου εκτιμούνταν (έστω και αν ήταν συνθετικοί) για την διαύγεια, την αντοχή, τον (σχετικά) υψηλό δείκτη διάθλασης και το διασκεδασμό τους. Η ολική ανάκλαση του γρανάτη αργιλίου-υττρίου είναι 33°. O γρανάτης αργιλίου-υττρίου κόβεται σαν το φυσικό γρανάτη, με το στίλβωμα να γίνεται με αλουμίνα ή διαμάντι (50.000 ή 100.000 χαλίκια) σε συνηθισμένους γύρους στίλβωσης. Ο γρανάτης αργιλίου-υττρίου έχει χαμηλή ευαισθησία στη θέρμανση.
Ως συνθετικός πολύτιμος λίθος, ο γρανάτης αργιλίου-υττρίου έχει πολλές ποικιλίες και εμπορικά ονόματα, όπως και έναν αριθμό ψευδονύμων. Οι συνώνυμες ονομασίες συμπεριλαμβάνουν τις ακόλουθες: αλεξίτης, αμαμίτης, σιρκολίτης, ντιαμπάντ, διαμοτζέμ, διαμαίρ, διαμόνιο, διαμονίκιο, διγιάγκ, τζεμιναίρ, τζεμοναίρ, κίμπερλυ, απομίμηση διαμαντιού Λίντε, ρεγκαλαίρ, ρεπλικέ, σόμερσετ, τριαμάντι, YAIG και γρανάτης υττρίου. Η παραγωγή του για εμπόριο ως συνθετικός πολύτιμος λίθος μειώθηκε μετά την εφεύρεση της συνθετικής κυβικής ζιρκονίας. Ως το 1995 είχε λίγη παραγωγή. Κάποια ζήτηση ακόμη υπάρχει ως συνθετικός γρανάτης, και για δημιουργίες στις οποίες ο πολύ υψηλός δείκτης διάθλασης της κυβικής ζιρκονίας είναι ανεπιθύμητος.
Γρανάτης αργιλίου-υττρίου χημειοδιεγερμένου με νεοδύμιο
Ο γρανάτης αργιλίου-υττρίου χημειοδιεγερμένος με νεοδύμιο (Nd:YAG) αναπτύχθηκε στα πρώτα έτη της δεκαετίας του 1960. Το πρώτο λειτουργικό λέιζερ Nd:YAG εφευρέθηκε το 1964. Ο Nd:YAG είναι το ενεργό μέσο λέιζερ που χρησιμοποιήθηκε ευρύτερα από όλα τα στερεάς κατάστασης λέιζερ. Χρησιμοποιήθηκε για όλες τις εφαρμογές τέτοιου λέιζερ από χαμηλής ισχύος συνεχούς ρεύματος λέιζερ ως τα υψηλής ισχύος λέιζερ μετατροπής Q, με εύρος ισχύος που μετριέται σε κιλοβάτ (kW). Η θερμική αγωγιμότητα του Nd:YAG είναι υψηλότερη και ο χρόνος ζωής φθορισμού είναι περίπου διπλάσιος σε σύγκριση με τους κρυστάλλους Nd:YVO4, αλλά δεν είναι το ίδιο αποτελεσματικός, ενώ έχει μικρότερη σταθερότητα, και επιπλέον απαιτεί θερμοκρασίες που ελέγχονται με περισσότερη ακρίβεια (πάντα σε σύγκριση με τους κρυστάλλους  Nd:YVO4). Η καλύτερη ζώνη απορρόφησης Nd:YAG είναι επικεντρωμένη στα 807,5 nm και έχει εύρος 1 nm.
Η συγκέντρωση του χημειοδιεγέρτη που συνήθως χρησιμοποιείται στους κρυστάλλους Nd:YAG συνήθως κυμαίνεται μεταξύ μοριακής αναλογίας 5‰ και 14‰. Υψηλότερη συγκέντρωση του χημειοδιεγέρτη χρησιμοποιείται στα παλμικά λέιζερ. Η χαμηλότερη συγκέντρωση χημειοδιεγέρτη χρησιμοποιείται στα λέιζερ συνεχόμενου κύματος. Το Nd:YAG είναι ροζέ-πορφυρό, με τις ελαφρύτερα χημειοδιεγερμένες ράβδους να είναι λιγότερα έντονα έγχρωμες σε σύγκριση με της βαρύτερα χημειοδιεγερμένες. Εφόσον το φάσμα απορρόφησης είναι στενό, η απόχρωση εξαρτάται από το φως υπό το οποίο παρατηρείται.
Γρανάτης αργιλίου-υττρίου χημειοδιεγερμένου με νεοδύμιο και χρώμιο
Ο γρανάτης αργιλίου-υττρίου χημειοδιεγερμένος με νεοδύμιο και χρώμιο (Nd:Cr:YAG ή Nd/Cr:YAG) έχει χαρακτηριστικά απορρόφησης που υπερέχουν σε σύγκριση με τα αντίστοιχα του Nd:YAG. Αυτό συμβαίνει επειδή η ενέργεια απορροφάται από τις (σχετικά) φαρδιές ζώνες απορρόφησης των κατιόντων Cr3+ του χημειοδιεγέρτη και μετά μεταφέρται στα κατιόντα Nd3+ με αλληλεπιδράσης διπόλου-διπόλου. Αυτό το υλικό προτάθηκε για χρήση σε ηλιακά παλμικά λέιζερ, που θα μπορούσαν να αποτελούν τμήμα ενός δορυφορικού συστήματος ηλιακής ενέργειας.
Παρατηρήσεις, υποσημειώσεις και αναφορές
Κατηγορία:Οξείδια Κατηγορία:Οπτικά υλικά Κατηγορία:Στοιχεία μετάπτωσης Κατηγορία:Αργίλιο Κατηγορία:Κρύσταλλοι
Άρης Θήβας (καλαθοσφαίριση γυναικών)
Ο τμήμα καλαθοσφαίρισης γυναικών του Άρη Θήβας είναι ελληνική ομάδα καλαθοσφαίρισης με έδρα την πόλη της Θήβας, στη Βοιωτία. Πρόεδρος της ομάδας είναι ο επιχειρηματίας Δημήτριος Παπαδάκης και αντιπρόεδροι ο Δήμαρχος της Θήβας, Νίκος Σβίγγος και ο επιχειρηματίας Ιωάννης Δεσάρτης.
Ιστορία
Η γυναικεία ομάδα του Άρη Θήβας ιδρύθηκε το 1980 μαζί με τα τμήματα ανδρών.Κατά τη δεκαετία 1987-1997 η ομάδα του Άρη αποτέλεσε πολύ μεγάλη δύναμη του πρωταθλήματος της Ε.Σ.ΚΑ.Σ.Ε. κατακτόντας επτά φορές το τοπικό πρωτάθλημα (1987, 1988, 1990, 1994, 1995, 1996, 1997).
Την τελευταία δεκαετία ο Άρης Θήβας λαμβάνει μέρος στα πανελλαδικά πρωταθλήματα. Την περίοδο 1999-2000 τερμάτισε στην πρώτη θέση του βαθμολογικού πίνακα της Β' Εθνικής Κατηγορίας, κερδίζοντας την άνοδό του στην Α2 Εθνική Κατηγορία. Στην κατηγορία φιλοξενήθηκε μέχρι την άνοιξη του 2003, κατακτώντας σταθερά θέσεις στην αρχική πεντάδα, με προπονητές τον Σωτήρη Γερμανό και τον Χρήστο Κουτσούμπα. Χάρις στην αναδιοργάνωση του τρόπου διεξαγωγής των πρωταθλημάτων, ο Άρης Θήβας αγωνίστηκε την περίοδο 2003-04 στην κορυφαία κατηγορία του πρωταθλήματος, χωρίς, ωστόσο, να επιτύχει την παραμονή του μετά το τέλος της χρονιάς. Η επόμενη χρονιά, 2004-05 στάθηκε ιδιαίτερα επιτυχημένη καθώς αναδείχτηκε πρωταθλητής της Α2 Κατηγορίας για το νότιο όμιλο.
Ακολούθησαν δύο χρονιές στην Α1 Εθνική Κατηγορία. Οι χαμηλές θέσεις που κατέλαβε στη βαθμολογική κατάταξη στοίχισαν στον Άρη τον υποβιβασμό στην Α2 Κατηγορία.
Κατά την αγωνιστική περίοδο 2008-09, η ομάδα του Άρη Θήβας κατέλαβε την 5η θέση στην τελική κατάταξη του νοτίου ομίλου. Στα πλαίσια του θεσμού του Κυπέλλου Ελλάδος αποκλείστηκε κατά τη Β' Φάση γνωρίζοντας την ήττα με 44-52 από τη Φ.Ε.Α.
Την αγωνιστική περίοδο, 2009-10, η ομάδα του Άρη Θήβας έλαβε μέρος στο πρωτάθλημα της Α2 Εθνικής Κατηγορίας Γυναικών. Στον τελικό βαθμολογικό πίνακα κατέλαβε τη 12η θέση του νοτίου ομίλου. Συνεπώς από το επόμενο φθινόπωρο θα αγωνίζεται στο τοπικό της πρωτάθλημα.
Στα πλαίσια του θεσμού του Κυπέλλου Ελλάδος Γυναικών, ο Άρης αποκλείστηκε στην Α' Φάση του θεσμού γνωρίζοντας την ήττα από τον Αστέρα Εξαρχείων με σκορ 65-61.
Γήπεδο
Η ομάδα του Άρη έχει ως έδρα το κλειστό στάδιο Θήβας το οποίο κατασκευάστηκε τη δεκαετία του 70 και έχει χωρητικότητα περίπου 500 θέσεις.
Διακρίσεις
Πρωτάθλημα
Συμμετοχές
Πρωτάθλημα
1989-1990, 1990-1991, 1991-1992, 1992-1993, 1993-1994, 1994-1995, 1995-1996, 1996-1997, 1997-1998, 1998-1999, 2010-2011
Κύπελλο
2007-2008, 2008-2009, 2009-2010
Η πορεία από την ίδρυση έως το 2011 συνοπτικά
Σημειώσεις: